OpenLLM-France/wikimedia huggingface dataset:
# Blessd

Stiven Mesa Londoño (Antioquia Kolonbia 2000ko urtarrilaren 27a), Blessed izenez ezaguna, kolonbiar abeslaria da.
2021eko urrian kaleratu zuen bere lehen albuma, "Hecho en Medellin" izenekoa. Albumeko abestirik ezagunena "Medallo" izeneko abestia izan zen, 290 milioi erreprodukzio baino gehiagorekin Youtuben. 2022ko azaroan "Siempre Blessd" izeneko bere bigarren albuma kaleratu zuen jatorriari erreferentzia eginez. Bertan, "Ziploc" izeneko trap bat dago, Cali hiriko artista batekin, "Pirlo" izenekoa, Kolonbian 1 zenbakira iritsi zen eta 25 milioi erreprodukzio baino gehiago ditu YouTuben.
2020ko urrian kaleratu zuen Blessd taldeak "Ostiral Soziala" abestia, Alexis, Yomo, Amaro eta Xantos puertorricar artistekin. Abestia Kolonbiako irratietako lehena bihurtu zen oso denbora gutxian. 2020ko azaroan, Blessd eta Ryan Castrok "Lejanía" abestia kaleratu zuten. Abestiak arrakasta izan zuen, ez bakarrik Medellinen, baita Kolonbia osoan eta Costa Rican ere.
2021eko urtarrilean "Imposible" abestia kaleratu zuen. Maluma Blesdsekin harremanetan jarri zen remix baterako abestiarekin bat egiteko. Remixa The Prodigiez ekoiztetxeak ekoitzi zuen eta 2021eko maiatzean atera zen.
2021aren amaieran, New Jersey, Massachusetts eta Floridako ikuskizunekin osatu zuen bere lehen bira Estatu Batuetan. Europan zehar ere bira egin zuen, Madril, Bartzelona, Paris, Malaga eta Bilboko agertokietan kantatuz.
2022ko urtarrilean Lo Nuestro sari baterako izendatu zuten "Gizonezko Artista Errebelazioa" kategorian, eta Billboardek 22 "artista latinoen" artean nabarmendu zuen 2022an.
Bere inspirazioei buruz galdetu ziotenean, Blesdsek sinesgarritasuna ematen dio Arcangel abeslari eta rapero estatubatuarrari. Entzuten hazi ziren artista kolonbiarrengan ere inspiratzen da, hala nola Diomedes Díaz vallenato-abeslaria eta Joe Arroyo saltsa-abeslaria.
* Datuak: Q110855304
* Multimedia: Blessd / Q110855304
# Blessing (Texas)

Blessing Ameriketako Estatu Batuetako erroldak esleitutako leku bat da. Matagorda konderrian dago, Texas estatuan. 856 biztanle ditu, 5,280335 kilometro koadroko azaleran banatuta.

## Ikus, gainera

* Matagorda konderria

## Kanpo estekak

* Datuak: Q969995
* Multimedia: Blessing, Texas / Q969995
# Blesovce

Blesovce Eslovakiako udalerri bat da, Topoľčanyko barrutian kokatuta. 5,08 km²ko azalera du eta 338 biztanle 2017ko datuen arabera.

## Historia

Idatzizko lehen aipamena 1246. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q654450
* Multimedia: Blesovce / Q654450
# Blessagno

Blessagno Italiako udalerri bat da. Comoko probintzian kokatuta dago, Lombardia eskualdean. 296 biztanle ditu, 3,56 kilometro koadroko azaleran banatuta.

## Mugakideak

Blessagnok honako udalerri hauekin egiten du muga:
Centro Valle Intelvi $^{(en)}$ Dizzasco Pigra Laino

## Kanpo estekak

* Datuak: Q244128
* Multimedia: Blessagno / Q244128
# Bless Me Father

Bless Me, Father (euskaraz Bedeinka Nazazu, Aita) ITV britainiar telebista etxearen komediazko telesaila da. Bertan Arthur Lowe, Daniel Abineri, Gabrielle Daye, Patrick McAlinney, David Ryall, Derek Francis eta Sheila Keith aktoreek parte hartu zuten. ITV kateak Britainia Handian 1978-1981 urteen artean emititu zuen. Euskal Herrian aldiz, ETB1ean euskaraz eta ETB2an gaztelaniaz 80eko hamarkada erdi eta amaiera aldera Aita Bedeinka Nazazu izenburupean emititu zuen.

## Kontakizuna

Oharra: Atal honek istorio osoa edo amaiera argitzen du.
Telesailak bere 21 ataletan zehar Aita Charles Duddleswell (Lowe) irlandar parroko katolikoa eta bere apaiz laguntzaile gazteak (Abineri) Londres hiriko erdi-mailako eta fikziozko St. Jude auzunean dituzten abenturak azaltzen dizkigu. Telesaila 1950eko hamarkadan girotzen da.
Gidoia Peter De Rosak idatzi zuen (hau apaizondoa zen). De Rosak gidoia Neil Boyd ezizenez idatzi zuen, hots, hori telesaileko parrokoaren apaiz gazte laguntzailearen izena zen. Gainera Boydek telesaila honetan oinarritutako hainbat eleberri argitaratu zituen. ITV network ekoiztetxeak London Weekend Television etxearentzat gauzatu zuen.

## Pertsonaiak

* Aita Charles Duddleswell (Arthur Lowe), parroko katoliko irlandarra, umoretsua eta "axeria" oso, beti ateraldi xelebrez erantzuteko prest.
* Neil Boyd, parrokoaren apaiz laguntzaile gazte eta zintzoa (Daniel Abineri), Aita Charlesen laguntzaile nekagaitza, sentipen onez beteriko apaiz hasi berria.
* Mrs Pring (Gabrielle Daye), bi elizgizonen bizilekuko etxekoandrea da.
* Daley doktorea (Patrick McAlinney), maizegi erre nahiz zurrut egiteko zaletasuna duen sendagilea, Aita Charlesen pareko "axeria". Biak ume-umetatik lagunak dira.
* Billy Buzzle (David Ryall), fedean nahiz erlijioan batere sinisten ez duen bizilaguna.
* Ama Stephen (Sheila Keith), goi-lekaime edo monja.
* O' Reilly artzapezpikua (Derek Francis), Aita Charles eta Neil Boyden burua.

## Kanpo estekak

* Bless Me Father telesaila IMDB webgunean (Ingelesez)
* Datuak: Q3756572
# Bless the Child

Bless the Child (euskaraz Bedeinkatu Haurra), 2000ko Chuck Russell estatubatuarrak zuzendutako beldurrezko thriller film bat da. Kim Basinger, Jimmy Smits, Rufus Sewell, Ian Holm, Angela Bettis eta Christina Ricci aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New York, Maggie O’Connor (Kim Basinger) hiriko ospital handi bateko eraizaina da, Gabon-gauez ezusteko oparia jasoko duena: Jenna (Angela Bettis) ahizpa txiki drogazaleak izan berri duen Cody (Holliston Coleman) haurtxoa Maggieren etxean abandonatuko du. Berehala, Cody neskatoa Maggiek beti nahi izan duen alaba bilakatuko da, baina handik sei urtera, jada Cody neskatoa dela, Jenna berragertu eta bere alaba berreskuratu nahiko du. Arrazoia Codyk ahalmen harrigarriak dituela eta Jenna kide den sekta beldurgarri batek neskatoaren ahalmen horietaz baliatu nahi duela da. Nahiz eta neskatoa zaintzape estuan egon, John Travis (Jimmy Smits) FBIko hilketa erritual eta krimen satanikoetan aditua den agentearengana laguntsa eske joango da.

## Aktoreak

* Kim Basinger: Maggie O'Connor
* Angela Bettis: Jenna O'Connor
* Rufus Sewell: Eric Stark
* Christina Ricci: Cheri Post
* Holliston Coleman: Cody O'Connor
* Jimmy Smits: John Travis agentea
* Michael Gaston: Frank Bugatti detektibea
* Lumi Cavazos: Ahizpa Rosa
* Ian Holm: Grissom erreberendoa

## Kanpo loturak

* IMDBko fitxa irakurgai (Ingelesez)
# Luxenburgoko Jauregia

Luxenburgoko Jauregia (frantsesez: Palais du Luxembourg) Parisen dagoen lorategidun jauregi bat da, 6. barrutian. Frantziako Senatuaren egoitza da.
Jauregiko lorategiek parke oso ezaguna osatzen dute.

## Historia

Henrike III.a Nafarroakoa eta IV.a Frantziakoa hiltzerakoan bere alargun Maria Medici semearen erreginaordea bihurtu zen. Boterea ziurtatu nahian jauregi eder bat eraikitzea erabaki zuen Pineyko Dukearen (François de Luxembourg) Hôtel particulier jauregiaren ondoan. 1612an jauregia eta inguruko lurrak erosi zituen 1612an. Maria bera Florentziakoa izanik Palazzo Pitti-ren antzeko jauregia egin nahi zuen eta Métezeau anai arkitektoak Florentziara bidali zituen Pitti jauregiaren marrazki zehatzak egitera. 1615 urtean hasi ziren lanak eta 1645 arte luzatu baziren ere, Marie de Médicis 1625ean hasi zen bertan biitzen.
1715 urtean Filipe II.a Orleanskoaren alaba zen Berryko dukesak erosi zuen. 17 urte zituen arren jadanik alargundua zegoen eta bere jarduera promiskuoak "Frantziako Messalina" ezizena eman zion. Luxenburgoko jauregi eta lorategietan egiten zituen jaiak famatu bihurtu ziren eta gizartea eskandalizatu zuten. Petri Handia Errusiako Tsarra bera ere hartu zuen jauregian 1717 urtean. Hainbat haurdunaldi izan zituen baina behin da berriz abortatu zuen. 1719an hil zen 23 urte zituela.
1750an museo bihurtu zen, Louvre museoaren aurrekaria izan zena. Frantziako Iraultza garaian gartzela ere izan zen aldi labur batez baina 1799an Napoleon Bonapartek parlamentu bihurtzea erabaki zuen. Jean Chalgrin arkitektoak moldatu zuen 1799 eta 1805 artean.
Pineyko Dukearen Hôtel particulier jauregiari Petit Louxenbourg izena ematen zaio eta Frantziako Senatuko presidentearen egoitza da.

## Lorategiak

1612an hasi zen eraikitzen. Gaur egun 23 hektareatako azalera du eta Frantziako Senatuaren jabetza da. Ezagunak dira zuhaitz-lerroen etorbideak, lore mosaikoak, putzu zirkularrean dauden itsasontzien modeloak eta batez ere Medici iturria (1620).

## Iruditegia

* Jauregia.
* Jauregia.
* Petit Luxembourg.
* Frantziako Senatua.
* Medici iturria.
* Etorbidea.

## Informazio praktikoa

* Helbidea: 15 Rue de Vaugirard, 75291 Paris, Frantzia
* Geltokia: Luxembourg

## Kanpo estekak

* Webgune ofiziala
* Datuak: Q329852
* Multimedia: Luxembourg Palace / Q329852
# Luxenburgo (Valonia)

Luxenburgo edo Luxemburg (frantsesez: Luxembourg; nederlanderaz: Luxemburg; alemanez: Luxemburg; luxenburgeraz: Lëtzebuerg; valonieraz: Lussimbork) Belgikako Valonia lurraldeko probintzia da, hego-ekialdean kokatzen dena. 4443 km²-ko azalera dauka, eta 270 mila biztanle inguru ditu.

## Udalerriak
### Arlongo barrutia

* Arlon
* Attert
* Aubange
* Martelange
* Messancy

### Bastogneko barrutia

* Bastogne
* Bertogne
* Fauvillers
* Gouvy
* Houffalize
* Sainte-Ode
* Vaux-sur-Sûre
* Vielsalm

### Marche-en-Famenneko barrutia

* Durbuy
* Érezée
* Hotton
* La Roche-en-Ardenne
* Manhay
* Marche-en-Famenne
* Nassogne
* Rendeux
* Tenneville

### Neufchâteauko barrutia

* Bertrix
* Bouillon
* Daverdisse
* Herbeumont
* Léglise
* Libin
* Libramont-Chevigny
* Neufchâteau
* Paliseul
* Saint-Hubert
* Tellin
* Wellin

### Virtongo barrutia

* Chiny
* Étalle
* Florenville
* Habay
* Meix-devant-Virton
* Musson
* Rouvroy
* Saint-Léger
* Tintigny
* Virton

## Gobernadoreak

* Jean-Baptiste Thorn (1830–1836)
* Victorin de Steenhault (1836–1841)
* Joseph de Riquet de Caraman et de Chimay (1841–1842)
* Charles Vandamme (1862–1884)
* Paul de Gerlache (1884–1891)
* Édouard Orban de Xivry (1891–1901)
* Emmanuel de Briey (1902–1932)
* Fernand Van den Corput (1932–1940)
* René Greindl (1940–1944)
* Fernand Van den Corput (1944–1945)
* Pierre Clerdent (1946–1953)
* Maurice Brasseur (1965–1976)
* Jacques Planchard (1976–1996)
* Bernard Caprasse (1996–egun)

## Ikus, gainera

* Belgikaren banaketa administratiboa

## Erreferentziak

* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* Probintziako Gobernuaren webgunea (Frantsesez)
* Datuak: Q1126
* Multimedia: Luxembourg (province) / Q1126
# Luxenburgo barrutia

Luxenburgo Luxenburgoko 3 barrutietako bat da. Bere barnean 4 kantoi eta 47 komuna daude.
* Capellen
** Bascharage
** Clemency
** Dippach
** Garnich
** Hobscheid
** Kehlen
** Koerich
** Kopstal
** Mamer
** Septfontaines
** Steinfort
* Esch-sur-Alzette
** Bettembourg
** Differdange
** Dudelange
** Esch-sur-Alzette
** Frisange
** Kayl
** Leudelange
** Mondercange
** Pétange
** Reckange-sur-Mess
** Roeser
** Rumelange
** Sanem
** Schifflange
* Luxenburgo
** Bertrange
** Contern
** Hesperange
** Luxenburgo
** Niederanven
** Sandweiler
** Schuttrange
** Steinsel
** Strassen
** Walferdange
** Weiler-la-Tour
* Mersch
** Bissen
** Boevange-sur-Attert
** Colmar-Berg
** Fischbach
** Heffingen
** Larochette
** Lintgen
** Lorentzweiler
** Mersch
** Nommern
** Tuntange

## Geografia

Luxenburgoko Barrutiak ekialdean Grevenmacherreko Barrutia, iparraldean Diekircheko Barrutia, mendebaldean Belgikako Luxenburgoko Probintzia eta hegoaldean Frantziako Mosela departamenduarekin egiten du muga.

## Kanpo estekak

* Datuak: Q2032
* Multimedia: Former Luxembourg District / Q2032
# Luxenburgo (hiria)

Luxenburgo (luxenburgeraz: Lëtzebuerg, frantsesez: Luxembourg, alemanez: Luxemburg) Luxenburgoko eta izen bereko barruti eta kantonamenduetako hiriburua da. Ohiko hizkeran d'Stad izena ematen zaio ("hiria" luxenburgeraz) eta batzuetan "Iparraldeko Gibraltar" edo "Europako bihotz berdea" (gotorleku eta berdeguneengatik). Alzette eta Pétrusse ibaien elkargunean kokatua dago. Metropoli guneak 103.973 biztanle ditu eta Hesperange, Sandweiler, Strassen eta Walferdange daude barnean.
Europako bosgarren finantzagunea da. Gainera, Europar Batasuneko erakunde eta agentzien egoitza nagusia da, hala nola, Europako Justizia Auzitegia, Europako Kontu Auzitegia eta Europako Inbertsio Bankua.
1994an, Luxenburgo alde zaharra Gizateriaren Ondare izendatu zuen Unescok, "Luxenburgo hiria: auzo zaharrak eta gotorlekuak".

## Klima

Datu klimatikoak (Luxenburgo) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.3 | 4.2 | 8.0 | 12.1 | 16.8 | 19.9 | 22.0 | 21.0 | 18.2 | 13.0 | 6.6 | 3.3 | 12.3 |
| Batez besteko tenperatura (ºC) | 0.0 | 1.2 | 4.3 | 7.7 | 12.0 | 15.1 | 17.0 | 16.4 | 13.8 | 9.4 | 3.9 | 1.0 | 8.5 |
| Batez besteko tenperatura minimoa (°C) | -2.3 | -1.8 | 0.6 | 3.3 | 7.1 | 10.2 | 12.0 | 11.8 | 9.3 | 5.7 | 1.2 | -1.3 | 4.7 |
| Pilatutako prezipitazioa (mm) | 71.2 | 61.7 | 70.0 | 61.2 | 81.2 | 82.2 | 68.4 | 72.3 | 70.0 | 74.6 | 83.2 | 79.6 | 875.6 |
| Prezipitazio egunak (≥ 0.1 mm) | 18.3 | 15.0 | 16.6 | 15.5 | 16.0 | 14.6 | 12.5 | 13.5 | 12.6 | 14.4 | 16.4 | 16.9 | 182.3 |
| Eguzki orduak | 43.4 | 81.9 | 117.8 | 165.0 | 207.7 | 210.0 | 232.5 | 207.7 | 159.0 | 108.5 | 57.0 | 43.4 | 1633.9 |
| Iturria (1): World Meteorological Organisation (UN) ||||||||||||||
| Iturria (2): Hong Kong Observatory. ||||||||||||||

## Demografia

2004ko abenduaren 31n 83.832 biztanle zituen hiriak eta 2009ko otsailaren 1ean 90.000:
* Gizonezkoak: 41.768
* Emakumezkoak: 42.064
* Luxenborgoarrak: %39,58
* Atzerritarrak (143 nazionalitatekoak): %60,42. Hauen artean:
** Portugaldarrak: 14.518
** Frantziarrak: 8.818
** Italiarrak: 5.650
** Belgiarrak: 3.534
** Alemaniarrak: 2.753
** Britainiarrak: 1.794
** Espainiarrak: 1.490
** Jugoslavia ohikoak: 870
** Suediarrak: 802

## Hiri senidetuak

Luxenburgoko ondorengo hiriekin senidetutako dago:
* Camden (Erresuma Batua)
* Metz (Frantzia)
* Tambov (Errusia)
* Praga (Txekia)

## Luxenburgotar ospetsuak

* Andy Schleck (1985-), txirrindularia.

## Erreferentziak

* ↑ https://web.archive.org/web/20180503022205/http://www.zyen.com/PDF/GFC%207.pdf Global Financial Centres Index
* ↑ World Weather Information Service - Luxembourg City. .
* ↑ Climatological Information for Luxembourg, Luxembourg, accessed 6 April 2012.

## Kanpo estekak

* Webgunea ofiziala
* Luxenburgo, 2007ko Europako kultura Hiriburua
* Datuak: Q1842
* Multimedia: Luxembourg City / Q1842
# Luxenburgo Findel aireportua

Luxenburgo Findel nazioarteko aireportua (luxenburgeraz: Fluchhafe Lëtzebuerg, frantsesez: Aéroport de Luxembourg, alemanieraz: Flughafen Luxemburg) Luxenburgon dagoen aireportu bakarra da, hiriaren erdigunetik 6 kilometrora.
2012an 1.919.694 pertsonek erabili zuten.

## Argazkiak

* Fitxategi:LuxAirport.JPG

## Erreferentziak

* ↑ (Ingelesez) Eurocontrol. (Noiz kontsultatua: 2013-05-29).

## Kanpo estekak

* (Ingelesez) Aireportuaren webgunea.
* Datuak: Q872186
* Multimedia: Luxembourg-Findel International Airport / Q872186
# Luxenburgera

Luxenburgera (jatorrizko hizkuntzan: Lëtzebuergesch, frantsesez: luxembourgeois, alemanez: Luxemburgisch, valonieraz: Lussimbordjwès) Luxenburgon hitz egiten den mendebaldeko germaniar hizkuntza bat da. Luxenburgoko hiru hizkuntza ofizialetako bat da 1984az geroztik, frantsesarekin eta alemanarekin batera. Aditu batzuen iritziz, alemanaren aldaera da, baina beste batzuen ustez, hizkuntza beregaina da. Gainera, 1984tik berezko idaztaraua du.
Luxenburgera ingurumariko beste hainbat tokitan ere hitz egiten da, hala nola Belgikan (Arlon inguruko Luxenburgo probintzian), Frantzian (Lorrenako zati batean) eta Alemanian (Bitburg eta Trier inguruan). Alemanian eta Lorrenan alemanaren tokiko dialektotzat hartzen dute. Bigarren Mundu Gerraz geroztik utzi egin zitzaion herrialde horietan luxenburgera irakasteari, eta hori dela eta ia adineko jendearen artera soilik mugatu da egun erabilera Luxenburgotik at.
400.000 bat hiztun badira munduaren luze zabalean.

## Historia

XIV. mendean "Codex Mariendalensis" eskuizkribua idatzi zuten, Yolanda of Vianden-en istorioa kontatuz. Baina literaturako lehenengo liburutzat "E’ Schrek op de’ Lezeburger Parnassus" (Antoine Meyer, 1829) jotzen dute, 6 olerkik osatutakoa. Beste idazle klasiko handiak Edmond de la Fontaine "Dicks" (1823-1891) eta Michel Lentz (1820-1893) izan ziren.
XIX. mendean ortografiaren estandarizazioa egiteko lehenengo ahaleginak egin ziren, baina ofizialki ez zen sistemarik onartuta 1946ko ekainaren 5a arte, "OLO"arekin (ofizjel lezebuurjer ortografi). Hala ere, sistema horrek ez zuen oniritzi orokorrik lortu, eta ondoren "Luxemburger Wörterbuch" hiztegia aurkeztu zuten, 5 liburukitan ,1950 eta 1977 artean. Ortografia estandar hori 1975eko urriaren 10ean ofizial bilakatu zen eta 1999ko uztailaren 30ean berrikusi zen.

## Erreferentziak

* ↑ Luxenburgera Ethnologuen
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2010-12-14).
* ↑ Munduko hizkuntzen amarauna

## Kanpo estekak

* (Ingelesez) Luxenburgera Ethnologuen
* Luxenburgera Munduko hizkuntzen amaraunan
* Datuak: Q9051
* Multimedia: Luxembourgish language / Q9051
# Luxenburgerazko Wikipedia

Luxenburgerazko Wikipedia Wikipediaren luxenburgerazko edizioa da. 2003an jarri zen abian, eta 2009ko urriaren hasieran 27.000 artikulu zituen eta Wikipedien zerrendan 54.a zen.

## Kanpo estekak

* Luxenburgerazko Wikipedia
* Datuak: Q950058
* Multimedia: Luxembourgish Wikipedia / Q950058
# Luxenburgo (argipena)

Luxenburgo leku ezberdinen izena izan daiteke:
* Luxenburgoko Dukerri Handia Europako herrialdea da.
* Luxenburgo da bertako hiriburua.
* Luxenburgoko kantonamendua.
* Luxenburgoko barrutia.
# Manuel Hernández Mompó

Manuel Hernández Mompó (Valentzia, Katalan Herriak, 1927ko urriaren 10a - Madril, Espainia, 1992ko urtarrilaren 25a) Katalan Herrietako pintorea izan zen.

## Biografia

Valentziako Arte Ederretako Eskolan ikasi zuen, 1943tik 1949ra bitartean. 1954tik 1957ra Parisen, Erroman eta Herbehereetan bizi izan zen, hurrenez hurren.
Bere pinturak hirietako paisaietan oinarritzen dira; denborarekin, ordea, askatasun handiagoa hartu zuen Mompóren lanak, joera abstraktuen eta informalismoaren eraginez.
1958an Juan March fundazioaren beka bat lortu zuen, eta mosaikoaren teknikaren inguruko ikerketak egin zituen. Espainiara itzuli zenean, Madrilen hartu zuen bizilekua, eta hiri horretan eta Eivissan eta Mallorcan bizi izan zen orduz geroztik.
1950eko hamarraldian gouachea eta olio-pintura landu zituen, batez ere, eta kaleetako gertakizunak, herri-jaiak eta abar landu zituen. Mediterraneoko argia zuriaren eta tonu argitsuen bidez adierazten zuen. Denborarekin, ordea, irudi horiek pintura abstraktuaren eragin nabarmena erakusten dute. 1968an Veneziako Bienalerako hautatu zuten, eta han UNESCO saria lortu zuen.
1970eko hamarraldian metakrilato gainean egindako pinturak landu zituen, batez ere, eta 1981. urtetik aurrera eskulturaren alorrean jardun zuen. 1984an Arte Plastikoen sari nazionala irabazi zuen.
Mompóren lanak mundu osoko museoetan ikus daitezke, Madril, Estatu Batuak, Paris, Sevilla, Valentzia, Londres, Gasteiz eta New Yorken, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2749490
# Manuel Gómez Pedraza

Manuel Gómez Pedraza y Rodríguez (Querétaro, Espainia Berriko Erregeorderria ; 1789ko apirilaren 22a - Mexiko Hiria, Mexiko ; 1851ko maiatzaren 14a ) militar eta politikari mexikar bat izan zen, 1832 eta 1833 artean Mexikoko presidente izan zena.

## Kanpo estekak

* Datuak: Q1075932
* Multimedia: Manuel Gómez Pedraza / Q1075932
# Manuel Huertas

Manuel Huertas Vicente (Zamora, Espainia, 1942ko martxoaren 25a) gipuzkoar politikaria da, zamorar jatorrikoa.

## Biografia

Lehen Hezkuntzako irakaslea da ogibidez.
Euskal Sozialistak taldeko Legebiltzarkidea izan da 1984tik 2004ra bitartean.
Besteak beste, honako kargu hauek bete ditu: Eusko Jaurlaritzako Hezkuntza sailburuordea (1987-1990), Eusko Legebiltzarreko lehendakariordea (1991-1998), Gipuzkoako PSE-EEko idazkari nagusia (1997-2004). Gainera, PSE-EEko Batzorde Eragileko eta PSOEko Batzorde Federaleko kide da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262979
* Multimedia: Manuel Huertas / Q12262979
# Manuel I.a Portugalgoa

Manuel I.a Portugalgoa (Alcochete, 1469ko maiatzaren 31 – Lisboa, 1521eko abenduaren 13a), izengoitiz Zorteduna deitua, 1495-1521 bitartean Portugalgo erregea izan zen, Joanes II.aren ondorengoa. Manuel I.a aginpidean zegoela Vasco da Gamak ekialdeko Indiak aurkitu zituen eta Alvares Cabralek Brasil konkistatu zuen. Juduak eta musulmanak egotzi zituen Portugaldik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q191231
* Multimedia: Manuel I of Portugal / Q191231
# Manuel Hurtado de Mendoza

Manuel Hurtado de Mendoza (Santa Fe de Corrientes,? - Peruko erregeordetza, 1815 ) 1814ko Cuscoko matxinadan parte hartu zuen militar argentinar bat izan zen. Huamangako espedizioko buruzagietako bat izan zen, une batez hiria okupatzea lortu zuena, baina berehala aurre egin behar izan zion tropa errealisten erreakzioari, bi porrot jasanez. Huamanga okupatzeko beste ahalegin batek, oraingoan, porrot egin zuen bere menpeko baten traizioagatik, hil egin zuena errealistekin adiskidetzeko.

## Bibliografia

* Mendiburu, Manuel de: Diccionario histórico-biográfico del Perú. Parte primera que corresponde a la época de la dominación española. Tomo IV. Lima, 1879.
* Roel Pineda, Virgilio: Conatos, levantamientos, campañas e ideología de la independencia. Incluida en Historia del Perú. Perú Republicano. Tomo VII. Cuarta edición. Lima, Editorial Mejía Baca, 1982. ISBN 84-499-1611-9
* Varios autores: Historia General del Ejército Peruano. Tomo IV. El Ejército en la Independencia del Perú. Volumen 1: El Ejército: protagonista principal en la Independencia del Perú. Comisión Permanente de Historia del Ejército del Perú. Talleres de la Imprenta del Ministerio de Guerra, Lima. Primera Edición, 1984.
# Manuel II.a Portugalgoa

Manuel II.a Portugalgoa (Lisboa, 1889ko azaroaren 15a - Twickenham, Londres, 1932ko uztailaren 2a), Portugalgo erresumako azken erregea izan zen. 1908 eta 1910 artean agindu zuen.
Bere aita Karlos I.aren lekua hartu zuen 1908an, aita eta anaia zaharrena atentatu batean hil zituztelarik. 1910ean aginpidetik kendu zuten, errepublika ezarri zelako, eta Ingalaterrara joan behar izan zuen erbesteratuta. 1913an Augusta Victoria Hohenzollern-Sigmaringenkoarekin esposatu zen. Ez zuten seme-alabarik izan. Manuel errege ohia zela medio, Portugalek Lehen Mundu Gerran Aliatuen alde parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/05/01 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Manuel II de Portugal Biografiasyvidas.com
* Datuak: Q154308
* Multimedia: Manuel II of Portugal / Q154308